MISERABLES-V-WEB	Coneishie (e per aguesta sòrta d’estudis successius der òme sus eth madeish, ei coma era vida mos aprovedís de quauque ensenhament), coneishie, didem, eth costat quimeric e visionari dera sua natura; espècia de broma interiora pròpia de fòrça organizacions, qu’enes excèssi dera passion e deth dolor se dilate per çò d’alterar-se era temperatura dera amna, e nègue ar òme enquiath punt de convertir-lo en ua consciéncia banhada peth bromadís.